CELEX: 62011TN0541
Language: fi
Date: 2011-10-10 00:00:00
Title: Asia T-541/11: Kanne 10.10.2011 — Fundaçaõ Calouste Gulbenkian v. SMHV — Gulbenkian (GULBENKIAN)

10.12.2011   
            
            
               FI
            
            
               Euroopan unionin virallinen lehti
            
            
               C 362/20
            
         Kanne 10.10.2011 — Fundaçaõ Calouste Gulbenkian v. SMHV — Gulbenkian (GULBENKIAN)
   (Asia T-541/11)
   2011/C 362/31
   Kannekirjelmän kieli: englanti
   
      Asianosaiset
   
   
      Kantaja: Fundaçaõ Calouste Gulbenkian (Lissabon, Portugali) (edustajat: asianajajat C. Marín Raigal, P. Lópe Ronda ja G. Macias Bonilla)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: Micael Gulbenkian (Oeiras, Portugali)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan sisämarkkinoiden harmonisointiviraston (tavaramerkit ja mallit) toisen valituslautakunnan 15.7.2011 asiassa R 1436/2010-2 tekemän päätöksen
            
         
               —
            
            
               tutkimaan ja arvioimaan uudelleen väitemenettelyssä ja sisämarkkinoiden harmonisointivirastossa käydyssä (tavaramerkit ja mallit) valitusmenettelyssä esitetyt asiakirjat, jotka koskevat aikaisemman tavaramerkin mainetta, tai velvoittamaan vastaajan tekemään uuden päätöksen mainittujen asiakirjojen perusteella
            
         
               —
            
            
               hyväksymään kantajan esittämän väitteen kaikilta osin
            
         
               —
            
            
               velvoittamaan sisämarkkinoiden harmonisointiviraston (tavaramerkit ja mallit) epäämään lopullisesti ja kaikilta osin hakemuksen riidanalaisen sanamerkin ”GULBENKIAN” rekisteröimiseksi yhteisön tavaramerkiksi luokkiin 4, 33, 35, 36, 37, 41, 42 ja 44 kuuluvia tavaroita ja palveluja varten
            
         
               —
            
            
               velvoittamaan vastaajan korvaamaan näistä menettelyistä aiheutuneet oikeudenkäyntikulut ja
            
         
               —
            
            
               siinä tapauksessa, että väliintulija osallistuu menettelyyn unionin yleisessä tuomioistuimessa, velvoittamaan tämän maksamaan tästä menettelystä aiheutuvat kulut sekä kantajalle SMHV:ssa käydyistä menettelyistä (väitemenettely ja valitusmenettely) aiheutuneet kulut.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Vastapuoli valituslautakunnassa
   
      Haettu yhteisön tavaramerkki: sanamerkki ”GULBENKIAN” luokkiin 4, 33, 35, 36, 37, 41, 42 ja 44 kuuluvia tavaroita ja palveluja varten — yhteisön tavaramerkkihakemus nro 4724647
   
      Sen tavaramerkki- tai merkkioikeuden haltija, johon väitemenettelyssä on vedottu: Kantaja
   
      Tavaramerkki- tai merkkioikeus, johon väitemenettelyssä on vedottu: Portugalissa laajalti tunnettu tavaramerkki ”Fundaçaõ Calouste Gulbenkian” seuraaviin aloihin liittyviin tavaroihin ja palveluihin, varten: taide (kuvataiteet ja musiikki), hyväntekeväisyys (terveys ja ihmisen kehitys), tiede (tutkimus ja edistäminen), koulutus (tuki ja kehitys), öljyteollisuuteen liittyvät tekniset palvelut ja järjestelmänhallintapalvelut; toiminimi ”Fundaçaõ Calouste Gulbenkian” seuraavia toimialoja varten: taide (kuvataiteet ja musiikki), hyväntekeväisyys (terveys ja ihmisen kehitys), tiede (tutkimus ja edistäminen), koulutus (tuki ja kehitys), öljyteollisuuteen liittyvät tekniset palvelut ja järjestelmänhallintapalvelut; sanaosat ”Fundaçaõ Calouste Gulbenkian” sisältävät liikemerkit nro 5351 ja 5352 seuraavia tavaroita ja palveluja varten: taide (kuvataiteet ja musiikki), hyväntekeväisyys (terveys ja ihmisen kehitys), tiede (tutkimus ja edistäminen), koulutus (tuki ja kehitys), öljyteollisuuteen liittyvät tekniset palvelut ja järjestelmänhallintapalvelut.
   
      Väiteosaston ratkaisu: Väitteen osittainen hyväksyminen
   
      Valituslautakunnan ratkaisu: Väiteosaston päätöksen osittainen kumoaminen ja valituksen hylkääminen muilta osin
   
      Kanneperusteet: Neuvoston asetuksen N:o 207/2009 8 artiklan 1 kohdan b alakohdan, 8 artiklan 4 kohdan ja 8 artiklan 5 kohdan rikkominen sillä perusteella, että valituslautakunta arvioi virheellisesti useita seikkoja, jotka on otettava huomioon sekaannusvaaran arvioinnissa.